Llywodraeth Leol, Cymru Enwi 1 Enw’r Gorchymyn hwn yw Gorchymyn Torfaen (Cymunedau) 2013. Cychwyn 2 1 Yn ddarostyngedig i baragraff (2), a at bob diben a nodir yn rheoliad 4(1) o’r Rheoliadau, daw’r Gorchymyn hwn yn weithredol ar y diwrnod ar ôl diwrnod ei wneud; b at bob diben arall, daw’r Gorchymyn hwn yn weithredol ar 1 Ebrill 2014, sef y diwrnod penodedig at ddibenion y Rheoliadau. 2 Daw erthyglau 5, 6 a 10 yn weithredol— a at ddiben trafodion sy’n rhagarweiniol i unrhyw etholiad i’w gynnal ar ddiwrnod arferol ethol cynghorwyr ar ôl i’r Gorchymyn hwn gael ei wneud, neu sy’n ymwneud ag etholiad o’r fath, ar 15 Hydref yn y flwyddyn cyn y diwrnod hwnnw; b at bob diben arall, ar ddiwrnod arferol ethol cynghorwyr a chynghorwyr cymuned ar ôl i’r Gorchymyn hwn gael ei wneud, sef y diwrnod penodedig at ddibenion y Rheoliadau ar gyfer erthyglau 5, 6 a 10. Dehongli 3 Yn y Gorchymyn hwn— ystyr “newydd” (“ new ”), o ran ardal llywodraeth leol neu ardal etholiadol, yw’r ardal honno fel y’i sefydlir gan y Gorchymyn hwn; ystyr “presennol” (“ existing ”), o ran ardal llywodraeth leol neu ardal etholiadol, yw’r ardal honno fel y mae’n bodoli yn union cyn y diwrnod penodedig; ystyr “y Rheoliadau” (“ the Regulations ”) yw Rheoliadau Newidiadau yn Ardaloedd Llywodraeth Leol 1976 ; mae unrhyw gyfeiriad at fap yn gyfeiriad at un o’r saith map a farciwyd “Map Gorchymyn Torfaen (Cymunedau) 2013”, a labelwyd yn briodol 1 i 8 er mwyn cyfeirio atynt ac a adneuwyd yn unol â rheoliad 5 o’r Rheoliadau; mae unrhyw gyfeiriad at adran etholiadol yn gyfeiriad at adran etholiadol o Fwrdeistref Sirol Torfaen; ac os dangosir ar fap fod ffin yn rhedeg ar hyd ffordd, rheilffordd, troetffordd, cwrs dŵr neu nodwedd ddaearyddol debyg, caiff ei thrin fel un sy’n rhedeg ar hyd llinell ganol y nodwedd. Newidiadau yn ardaloedd llywodraeth leol 4 Mae newidiadau wedi eu gwneud yn ardal llywodraeth leol Bwrdeistref Sirol Torfaen yn unol â darpariaethau canlynol y Gorchymyn hwn. Croesyceiliog a New Inn – Newidiadau i Ardaloedd Cymunedol a Newidiadau Canlyniadol i’r Trefniadau Etholiadol 5 1 Mae’r rhannau o gymuned New Inn a ddangosir â chroeslinellau ar Fapiau 1 a 2— a wedi eu trosglwyddo i gymuned Croesyceiliog; b yn rhan o ward Gogledd Croesyceiliog yng nghymuned Croesyceiliog; ac c yn rhan o adran etholiadol Gogledd Croesyceiliog. 2 Yng nghymuned Croesyceiliog, 5 yw nifer y cynghorwyr cymuned sydd i’w hethol ar gyfer ward Gogledd Croesyceiliog. Llanyrafon – Newidiadau i Wardiau Cymunedol a Newidiadau Canlyniadol i’r Trefniadau Etholiadol 6 1 Yng nghymuned Llanyrafon— a mae wardiau cymunedol presennol Gogledd Llanyrafon a De Llanyrafon wedi eu diddymu; b mae wardiau cymunedol newydd Dwyrain Llanyrafon a Gorllewin Llanyrafon wedi eu creu, a ddangosir ar Fap 3 fel yr ardaloedd wedi eu marcio “Ward Dwyrain Llanyrafon” a “Ward Gorllewin Llanyrafon” yn y drefn honno; c mae adrannau etholiadol presennol Gogledd Llanyrafon a De Llanyrafon wedi eu diddymu; d mae adran etholiadol newydd Gorllewin Llanyrafon wedi ei chreu, gan gynnwys ward gymunedol newydd Gorllewin Llanyrafon; e mae adran etholiadol newydd Dwyrain Llanyrafon a Phonthir wedi ei chreu, gan gynnwys ward gymunedol newydd Dwyrain Llanyrafon a chymuned bresennol Ponthir; f 1 yw nifer y cynghorwyr cymuned sydd i’w hethol ar gyfer ward Dwyrain Llanyrafon a 3 yw’r nifer ar gyfer ward Gorllewin Llanyrafon; ac g 1 yw nifer y cynghorwyr sydd i’w hethol ar gyfer adran etholiadol Dwyrain Llanyrafon a Phonthir ac 1 yw’r nifer ar gyfer adran etholiadol Gorllewin Llanyrafon. Abersychan a Phen Transh – Newidiadau i Ardaloedd Cymunedol a Newidiadau Canlyniadol i’r Trefniadau Etholiadol 7 Mae’r rhan o gymuned Abersychan a ddangosir â chroeslinellau ar Fap 4— a wedi ei throsglwyddo i gymuned Pen Transh; b yn rhan o ward Snatchwood yng nghymuned Pen Transh; ac c yn rhan o adran etholiadol Snatchwood. Cwmbrân Uchaf a Phontnewydd – Newidiadau i Ardaloedd Cymunedol a Newidiadau Canlyniadol i’r Trefniadau Etholiadol 8 Mae’r rhan o gymuned Cwmbrân Uchaf a ddangosir â chroeslinellau ar Fap 5— a wedi ei throsglwyddo i gymuned Pontnewydd; b yn rhan o ward Mount Pleasant yng nghymuned Pontnewydd; ac c yn rhan o adran etholiadol Pontnewydd. Fairwater a Chwmbrân Canolog – Newidiadau i Ardaloedd Cymunedol a Newidiadau Canlyniadol i’r Trefniadau Etholiadol 9 Mae’r rhan o gymuned Fairwater a ddangosir â chroeslinellau ar Fap 6— a wedi ei throsglwyddo i gymuned Cwmbrân Canolog; b yn rhan o ward St Dials yng nghymuned Cwmbrân Canolog; ac c yn rhan o adran etholiadol St Dials. Fairwater a Chwmbrân Uchaf – Newidiadau i Ardaloedd Cymunedol a Newidiadau Canlyniadol i’r Trefniadau Etholiadol 10 1 Mae’r rhan o gymuned Fairwater a ddangosir â chroeslinellau ar Fap 7— a wedi ei throsglwyddo i gymuned Cwmbrân Uchaf; a b yn rhan o adran etholiadol Cwmbrân Uchaf. 2 Yng nghymuned Cwmbrân Uchaf, mae ward gymunedol newydd Thornhill wedi ei chreu, gan gynnwys yr ardal a ddangosir â chroeslinellau ar Fap 8. 3 Yng nghymuned Cwmbrân Uchaf, 1 yw nifer y cynghorwyr cymuned sydd i’w hethol ar gyfer pob un o wardiau Dwyrain Cwmbrân Uchaf, Gorllewin Cwmbrân Uchaf a Thornhill. Lesley Griffiths Y Gweinidog Llywodraeth Leol a Busnes y Llywodraeth, un o Weinidogion Cymru 28 Awst 2013